Video "Cum bea un pic, cum turba". Un bărbat şi-a omorât-o fără milă în bătaie mama, din cauza banilor. Ţipetele de ajutor ale bătrânei au îngrozit vecinii
Crimă înfiorătoare şi într-o comună din judeţul Mehedinţi! O femeie de 84 de ani a fost ucisă în bătaie chiar de propriul fiu, după ce acesta s-ar fi îmbătat la barul din sat. Ameţit de aburii alcoolului, ucigaşul a ucis-o în bătaie pe cea care i-a dat viaţă. Alertaţi de ţipetele bătrânei, vecinii au sunat medicul din sat. Tot acesta a fost şi cel care a făcut descoperirea macabră şi a dat alarma. Atenţie, urmează detalii cu un puternic impact emoţional!
- Rareş Bogdan şi-a amintit brusc cine e Cătălin Cîrstoiu, dar nu a scăpat de "înţepăturile" medicului: "A avut o durere la coloană"
Vecin: Cum bea un pic, cum turba!
Coşmarul începea odată cu alcoolul
Coşmarul femeii de 84 a început imediat după ce copilul cel mare s-a pensionat. Deşi avea o soţie şi două fete, bărbatul îşi vizita adesea mama pentru a mai face rost de bani. Însă, imediat ce punea gura pe băutură, individul de 67 de ani se transforma într-un monstru.
Vecină: A ţinut-o acolo, îi lua banii, îi mânca toată pensia, nu îi lăsa niciun ban.
Vecin: Îi lua pensia, ba îi lua banii pentru tămâiat. Tot ce făcea o bătea.
Ajunsă la capătul puterilor, femeia se refugia deseori la vecini.
Vecină: Încontinu o bătea. Ea, săraca, când o bătea fugea la noi la deal, că eu stau lângă Poliţie.
Vecin: Costică eu tot din ăsta mor, Costică m-a bătut până acum de 9 ori.
Mărul discordiei ar fi fost un nepot al bătrânei
Băiatul rămăsese orfan de tată în urma unui accident, iar bunica îi dădea lunar o sumă de bani.
Vecină: Avea o invidie că are un nepot la Severin. Şi nu cumva să îi dea lui nora aia mai mult decât lui.
Bătrâna avea chiar şi un ordin de protecţie împotriva propriului fiu. Însă femeia nu a putut să mai stea departe de copilul ei şi în cele din urmă i-a mai dat o şansă.
Vecin: Ca mamă, s-a milit de copilul ei şi s-a dus să îi anuleze interdicţia.
Greşeala i-a fost fatală
Ieri, după ce a băut bine, bărbatul şi-a vărsat furia pe mamă. Orbit de aburii alcoolului, individul nu a ezitat să ucidă.
Vecină: Am auzit când ţipa şi când dădea. Cred că dintr-o lovitură a pus-o jos.
Deşi ţipetele de disperare ale femeii se auzeau pe uliţă, nimeni nu a îndrăznit să-i sară în ajutor. Vecinii au dat alarma, iar în scurt timp locul a fost împâzit de criminalişti, şi bărbatul reţinut. Aceasta este cea de-a treia crimă care are loc într-un interval de o lună în județul Mehedinți.